PIÈCES A L’APPUI. 
209 
i 
factions qui îmiisaicut la irancc. 
Comme les fourmis faictes-vous : 
Les fourmis ont une manière 
Qu’ilz veulent eslre ensemble tous 
Au-dessus de leur fourmière. 
Ainsy l'ung boute l’aultre arrière, 
L’ung monte amont, l’aultre descent, 
L’ung va devant et puis derrière ; 
A paix n’y en a ung de cent. 
{Ibid.) 
Cuüe Opollou et îïc iltiîïas. 
Apollo joua ses chansons 
De l’ung et de l’aultre instrument 
En telx accords et en telx sons 
Qu’on ne porrait plus doulcement. 
Jouer povoit divinement 
Comme Dieu. Et moult estoit fol 
Qui le cuidoit humainement 
Surmonter au jeu du flaiol. 
A voix haultaine et emmiellée 
Parmy le flaiolet chantoit 
De la région estellée 
Et moult de choses en contoit, 
Comme chascun ciel fait estoit ; 
Et du temps et du mouvement, 
Comme Dieu qui pas ne mentoit , 
Il chanta merveilleusement. 
Ses gracieuses chansonnettes 
Furent toutes entrelardées 
De la danse des sept planettes 
Ensemble moult bien accordées, 
Disant qu’elles se sont fardées 
D’influences et d’oingnemens, 
Aflin d’estre mieulx regardées 
Des bas et humains jugemens. 
Les douze signes ne teut pas , 
Ne le char, ne la pouchinière, 
Ne Féton qui en son trespas 
Fit au ciel la blanche charrière ; 
Il conta toute la manière 
Du lieu et de l’estât haultain , 
Fors de Dieu et de sa chaière 
Dont il ne fit homme certain. 
Quant vint au jeu de la musette, 
Il entremesla son doulx chant 
Du vent qui le monde visette 
Et fait et déliait maint marchant, 
Et de la nue descochant 
Pluyes , tonnoirres et grésil, 
Et de Vulcanus le meschant, 
Plus noir et plus sec que brésil. 
Aussi chanta-il de la mer, 
De ses périls, de ses Ciclades, 
Pour quoy elle à le goût amer, 
Et les tempestes si mal sades, 
Où Hercules posa ses gades, 
Et quant Péléus print Thétis , 
Et de Neptunus li dieux rades 
Chantait Appolo li faitis. 
Ton. XIII. 
27 
